20. ja 21. aprillil algab Norra päritolu festivaliga Punkt Tallinn suur kevadine jazzipidu. Punkt on eriline ja ainulaadne kontsertide live remix'idel põhinev sündmus. Kahepäevasel üritusel astub Mustpeade majas üles silmapaistev plejaad Norra ja Eesti muusikuid: improlaulja Sidsel Endresen, kitarrist Eivind Aarset, remiksijad Jan Bang ja Erik Honore, Weekend Guitar Trio, segakoor Noorus Veljo Tormise muusikaga, Ensemble U jt.